Grobe vodovodne inštalacije se začnejo polagati takoj, ko je končana gradnja nosilnih sten. Najprej se pod omet in tlake napelje vodovodne cevi. Montira se razvod odtočne inštalacije in razvod cevi za mrzlo in toplo sanitarno vodo. Cevi morajo biti speljane do razdelilne omarice, ta pa mora biti povezana z vodovodnim priključkom na vodomeru. V tej fazi se vgrajujejo tudi odtoki in filtri za odstranjevanje peska ter naprava za nižanje tlaka. Po montaži zaključnih stenskih in talnih slojev pride na vrsto še fina vodovodna inštalacija - priključitev in montaža sanitarnih elementov.